Bergen Røde Kors

Bergen Røde Kors er Norges største lokalforening med over 4300 medlemmer og over 1100 frivillige. Foreningen ble stiftet 4. mai 1894 og er en selvstendig forening som representerer Norges Røde Kors og Hordaland Røde Kors innenfor sitt geografiske område. Lokalforeningen er ansvarlig for all Røde Kors-virksomhet i sitt lokalmiljø.

Bergen Røde Kors sin oppgave er å arbeide for Røde Kors-bevegelsens prinsipper (humanitet, upartiskhet, nøytralitet, uavhengighet, frivillighet, enhet og universalitet) og formål, ta initiativ til målrettede Røde Kors-aktiviteter, samt bistå underavdelingene med fellestiltak. Per i dag (2019) har Bergen Røde Kors 40 ulike aktiviteter rettet mot eldre, barn og unge, innvandrere og flyktninger, kvinner i spesielt vanskelige situasjoner, innsatte i fengsel, tidligere innsatte, pasienter i rusomsorgen og pasienter i psykisk helsevern. I tillegg har lokalforeningen eget hjelpekorps og en stor ungdomsorganisasjon som jobber med seksuell helse, regler i krig, integrering etc.

Det er de tillitsvalgte som bestemmer hvordan organisasjonen skal drives, og hvilke aktiviteter den skal ha. Lønnet personell legger til rette for virksomheten.

Aktiviteter

Fellesverket 
Fellesverket er en åpen møteplass for ungdom - et sted hvor unge møtes og henger, lærer og mestrer - støttet av trygge, voksne Røde Kors-frivillige. Møteplassen er gratis, uten påmelding eller binding - for alle ungdommer mellom 13 og 25 år.

Gatemegling 
I Røde Kors Gatemegling får ungdom redskaper til å løse konflikter på en konstruktiv måte uten bruk av vold.

Leksehjelp 
Leksehjelpen er et åpent og gratis tilbud for elever fra 10. klasse og videregående skole som trenger hjelp til skolearbeid eller bare et godt sted å jobbe med leksene.

Sommerskolen 
Et gratis tilbud i yrkesrettet og studierettet matematikk for elever og lærlinger i offentlig videregående opplæring. Sommerskolen arrangeres de to første ukene av sommerferien. Det tilbys også kurs for minoritetsspråklige elever. Sommerskolen er et samarbeid med Hordaland fylkeskommune.

Ferie for alle 
Hordaland Røde Kors arrangerer hver sommer gratis ferieopphold for barn og barnefamilier med presset økonomi.

EVA 
EVA er et tilbud til utenlandske kvinner i spesielt vanskelige livssituasjoner. Vi samarbeider med krisesenteret i Bergen, samt Utekontakten, og andre som kommer målgruppen i møte. Med frivilligheten som ressurs tilbyr vi individuell oppfølging også etter «kontortid» i en-til-en-kobling, samt inkluderende gruppeaktiviteter. Gruppeaktivitetene skal være sosiale, nyttige og stimulerende aktiviteter i et positivt fellesskap.

Til Topps 
Til Topps er en turgruppe og et samarbeid mellom Bergen Røde Kors og Bergen og Hordaland Turlag.

Støttespiller for unge flyktninger 
Aktiviteten Støttespiller for unge flyktninger skal gi god og individbasert oppfølging til de mest sårbare unge flyktningene mellom 16-23 år som Bergen Kommune bosetter. Spesielt er dette prosjektet rettet mot de som mangler familie og nettverk i Norge, og som bor alene.

Lørdagstreff 
Internasjonalt treff og lørdagslunsj på Røde Kors-huset.

Norsktrening 
Norsktrening er et lavterskeltilbud der flyktninger og innvandrere trener på norsk språk i en uformell sammenheng. Norsktalende frivillige hjelper med din muntlige norsk.

Flyktningguide 
Flyktningguide fungerer som en veiviser inn i det norske samfunnet for en som er ny i Norge.

Nettverk etter soning 
Det er lett å søke seg tilbake til miljøer der du har status, har en løslatt fortalt. Nettverk etter soning er et alternativ til dette.

Besøke i fengsel (visitortjenesten) 
Ensomheten i fengsel er utpreget, og besøk fra en visitor kan være et kjærkomment tilskudd til en monoton fengselshverdag. Kjernen i visitormandatet er den fortrolige samtalen. Gjennom visitortjenesten får den innsatte noen å dele tankene sine med, en nøytral samtalepartner som ikke fordømmer.

Besøkstjenesten i Bergen 
Besøkstjenesten er et tilbud for de som av ulike grunner føler seg ensomme, og som derfor ønsker en person de kan ha kontakt med. I Bergen har vi både én-til-én-besøk og en rekke andre aktiviteter. Blant våre aktiviteter er Lørdagstreff, Tur- og aktivitetsgruppen, Besøksvenn med hund, Tralletjenesten, Kvilaturer, Bergenspakken og Julekveldsarrangement.

Døråpner 
Døråpner er et aktivitetstilbud som retter seg mot mennesker med psykiske helseutfordringer, rusavhengige og løslatte fra fengsel. Aktiviteten bidrar til å minske ensomhet og isolasjon og er med på å bygge sosiale nettverk. Døråpner bidrar til å bli kjent med muligheter innenfor eget lokalsamfunn og å få kunnskap om uformelle og formelle koder gjennom å delta på aktiviteter som fremmer trygghet og selvstendighet.

Kuben 
Kuben er en aktivitetsgruppe for ungdommer mellom 15 og 26 fra hele verden, som ønsker å bli kjent med mennesker fra deres egen og andre kulturer ved å tilbringe tid sammen. Vi har et variert program, fra bowling og spillkvelder til kulturkvelder, matlaging og mye annet gøy. Vi møtes hver tirsdag kl 19 på Fellesverket i Sverres gate 3.

Beredskap 
Røde Kors er en beredskapsorganisasjon som er støtteaktør til norske myndigheter i tilfelle krig, kriser og større uønskede hendelser. Bergen Røde Kors har undertegnet beredskapsavtale med Bergen Kommune. Vår førstelinje ved beredskapshendelser er Hjelpekorpset. Dette er trenet mannskap med kort responstid med spesiale innen søk- og redning. Ved hendelser som krever organisasjon, utstyr og/eller mannskap utover det hjelpekorpset kan bidra med; regner vi alle frivillige og ansatte i Bergen Røde Kors som en del av den totale beredskapen. Dette er beskrevet i egen beredskapsplan og er organisert av et eget beredskapsutvalg.

Hjelpekorpset 
Bergen Røde Kors Hjelpekorps ble stiftet den 6. desember 1939. Vi har rundt 150 aktive medlemmer og har beredskap året rundt i Bergen, samt hele vintersesongen på Kvamskogen.

Kompis 
Kompis er en målrettet aktivitet for å sikre gode inkluderingsprosesser mellom unge flyktninger, migranter og norsk ungdom mellom 15 og 25 år. De som ønsker å være kompis kobles sammen i grupper basert på alder og felles interesser. Sammen blir de kjent, lærer språk og finner på ulike aktiviteter.

Røde Kors Ungdom 
Røde Kors Ungdom driver aktivitet for sårbare unge i alderen 13-30, og er rådgivende organ for ungdomsspørsmål i Bergen Røde Kors. Vi jobber aktivt med holdningsskapende arbeid og politisk påvirkning med fokus på ung seksuell og psykisk helse, samt integrering og inkludering. Dette i form av bl.a. markeringer av ulike dager, stunts, stands, opplysnings- og kampanjearbeid, og gjennom sosiale medier og medieoppmerksomhet ellers.

Vi driver også to aktiviteter: Kuben og Flyktningkompis.

Frivillige i Bergen Røde Kors Ungdom, da også frivillige i Kuben og Flyktningkompis, har ofte sosialt opplegg hvor de unge frivillige møtes. Videre har vi gode muligheter for kurs, kompetanseheving og samlinger over hele Norge hvor vi treffer andre frivillige og deltakere.

Barnas Røde Kors (BARK) 
Barnas Røde Kors er et gratis fritidstilbud for alle barn mellom 6 og 13 år.

BARK-gruppene

BARK Fyllingsdalen 
Tilbud til barn i Fyllingsdalen, oppmøte hver mandag kl 1700-1830 på Sælen skole.

BARK Sletten 
Tilbud til barn i 4.-7. klasse fra Landås og Slettebakken område, oppmøte på Slettebakken skole hver onsdag kl 1700-1830.

ByBARK 
Tilbud til barn som bor i Bergenhus og sentrumsnært, oppmøte på Fellesverket i Sverres gate 3 hver onsdag kl.16-1730.

BARK Barneklinikken 
Aktivitetstilbud for innlagte på Barn- og Ungdomsavdelingen på Haukeland universitetssjukehus. Aktivitet holdes på Leketerapien hver onsdag kl.1645-1800.

BARK på Krisesenter 
Tilbud til barn og mødre tilknyttet Krisesenter.

BARK EVA 
Tilbud til barn tilknyttet til EVA-aktivitet.

Jentegruppene 
Fritidstilbud til jenter med minoritetsbakgrunn som er initiert av skolehelsetjenesten. Utøves i samarbeid med frivillige fra Røde Kors.

Jentegruppen Fridalen 
Hver tirsdag kl.1200-1400 på Fridalen skole.

Jentegruppen Slettebakken: 
Hver onsdag kl.1400-1600 på Slettebakken skole.

Jentegruppen Ny-Krohnborg 
Hver mandag kl. 1330-1530 på Ny-Krohnborg skole.

BARK Pluss 
Ekstraordinær aktivitet utenom BARK-kvelder og tilbud om aktivitet i skoleferie og helgeturer mm.

Eksterne lenker 
 Bergen Røde Kors
 Norges Røde Kors

Norges Røde Kors